鉛筆之形，可溯至大秦之世。曩昔，大秦人以莎草紙裹鉛塊以書，免污其手。及中世紀，英格蘭牧羊人多以石墨誌羊身，以資區辨。後，匠人以石墨畫加農砲之模，以利精工；英格蘭皇室亦收石墨礦為專有，控各礦穴。商人甘冒風險，私運石墨，以製鉛筆。石墨性軟，易冶成型，又便書畫，然易污手。當是時也，或以細繩繫之，或以羊皮紙裹之，益加便利，廣傳於世，藝術家奇之。爾後，義大利人製木黑，以二牒裹石墨，即今鉛筆形制。